Atzinumi 26-TA-2090
Izdrukāts 15.09.2026. 10.32
Atzinumi 26-TA-2090
Izdrukāts 15.09.2026. 10.32
26-TA-2090: Rīkojuma projekts (Vispārīgais)
Par valsts nekustamā īpašuma “Mazie Kelņi”, Pededzes pagastā, Alūksnes novadā, pārdošanu
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Papildu dokumenti (Paskaidrojošie dokumenti) (IP)
Papildu dokumenti (Paskaidrojošie dokumenti - piegulošie) (IP)
Atzinuma sniedzējs
Tieslietu ministrija
Atzinums iesniegts
15.09.2026.
Atzinuma sniegšanas termiņš
15.09.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Saskaņā ar Publiskas personas mantas atsavināšanas likuma 44. panta astoto daļu zemes starpgabalu, kuram nav nodrošināts pieslēgums koplietošanas ceļam, drīkst atsavināt tikai attiecīgā zemes starpgabala piegulošo zemesgabalu īpašniekiem vai kopīpašniekiem.

Vienlaikus norādāms, ka tas, ka braucamā ceļa servitūta teritorija zemesgrāmatā ir reģistrēta tikai atzīmes veidā un līdz ar to pati par sevi neapliecina pilnvērtīga braucamā ceļa servitūta nodibināšanu, neizslēdz iespēju valstij tiesas ceļā panākt šāda servitūta nodibināšanu un tā reģistrēšanu zemesgrāmatā, ja tam pastāv Civillikumā noteiktie priekšnoteikumi. Šādā gadījumā varētu tikt radīta tiesiska situācija, kurā attiecīgā zemes vienība vairs neatbilstu zemes starpgabala definīcijai Atsavināšanas likuma izpratnē, kas savukārt varētu ietekmēt tās atsavināšanas veidu un nodrošināt valstij iespēju iegūt iespējami augstāku atsavināšanas cenu.

Anotācijā norādīts, ka nekustamajam īpašumam “Mazie Kelņi”, kadastra Nr. 3680 002 0236, kura sastāvā ir zemes vienība ar kadastra apzīmējumu 3680 002 0112, piekļuvi būtu iespējams nodrošināt no pašvaldības autoceļa V394, pa zemes vienībām ar kadastra apzīmējumiem 3680 002 0114, 3680 002 0015 un 3680 002 0101, nodibinot ceļa servitūtu. 

Saskaņā ar Publiskas personas finanšu līdzekļu un mantas izšķērdēšanas novēršanas likuma 3. panta 2. punktu publiskai personai ir pienākums rīkoties ar mantu lietderīgi, tostarp nodrošinot tās atsavināšanu par iespējami augstāku cenu. Ņemot vērā minēto, aicinām izvērtēt iespēju valstij nodibināt tiesiski saistošu ceļa servitūtu, ja tam pastāv Civillikumā noteiktie priekšnoteikumi, kā arī izvērtēt, vai šāda servitūta nodibināšanas rezultātā nekustamais īpašums vairs neatbilstu zemes starpgabala statusam un kā tas ietekmētu atsavināšanas veidu un iespējamo atsavināšanas cenu. Minēto lūdzam skaidrot anotācijā.
Piedāvātā redakcija
-
	Amanda Irbe (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam tiesību akta lietai pievienot Valsts ieņēmumu dienesta 2025. gada 22. septembra vēstuli Nr. P009-5/5.1/2923 “Par valstij piekritīgo nekustamo īpašumu “Mazie Kelņi”, Pededzes pag., Alūksnes nov.”

Pamatojums: 1. Zemkopības ministrijas 2025. gada 8. novembra vēstulē Nr. 8.4-5e/1935/2025 norādīts, ka ministrija ir saņēmusi Valsts ieņēmumu dienesta 2025. gada 22. septembra vēstuli Nr. P009-5/5.1/2923 par nekustamo īpašumu “Mazie Kelņi”, kadastra Nr. 3680 002 0236. Minētā vēstule tiesību akta lietai nav pievienota, lai gan tā ir viens no dokumentiem, uz kuru balstīta turpmākā nekustamā īpašuma izvērtēšana.

2.  Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 44. punkts, saskaņā ar kuru, lai apliecinātu projektā regulēto tiesisko attiecību likumību, Tiesību akta lietai papildus pievieno nepieciešamo informāciju un dokumentus, bez kuru esības nav iespējams pieņemt lēmumu pēc būtības.
Piedāvātā redakcija
-
	Amanda Irbe (TM)



